অসমৰ ৰাজ্যপাল জগদীশ মুখীয়ে অধিসূচনা জাৰি কৰি বিধানসভা অধিৱেশন অনুষ্ঠিত কৰাৰ বিষয়ে আনুষ্ঠানিক ঘোষণা কৰিছে।
১১ ফেব্ৰুৱাৰীৰ পৰা আৰম্ভ হ'বলগীয়া বিধানসভা অধিৱেশন কিমান দিনীয়া হ'ব সেয়া বিধানসভাৰ পৰামৰ্শদাতা সমিতিয়ে সিদ্ধান্ত গ্ৰহণ কৰিব যদিও বিধানসভাৰ সৈতে জৰিত শীৰ্ষ সূত্ৰই প্ৰকাশ কৰা মতে চৰকাৰৰ অন্তিম খন বিধানসভাৰ অধিৱেশন তিনিদিনীয়াকৈ অনুষ্ঠিত হোৱাৰ সম্ভাৱনাই বেছি।
উক্ত অধিৱেশনতে বিত্ত মন্ত্ৰী হিমন্ত বিশ্ব শৰ্মাই আগন্তুক নিৰ্বাচনৰ পৰিপ্ৰেক্ষিতত ২০২১-২২ বিত্তীয় বৰ্ষৰ প্ৰথম তিনি মাহৰ বাবে বিত্তীয় অনুমোদন বিচাৰিব বুলি জানিব পৰা গৈছে।
মুখ্য নিৰ্বাচন আয়ুক্তই আজি গুৱাহাটীত অনুষ্ঠিত কৰা সংবাদ মেলত ব'হাগ বিহুৰ পূৰ্বেই ৰাজ্যৰ বিধানসভাৰ নিৰ্বাচন অনুষ্ঠিত কৰা হ'ব পাৰে বুলি ইংগিত দিছে।
